**প্রীতিকা রাও** (জন্ম: ২৯শে মে ১৯৯৩) হলেন একজন ভারতীয় অভিনেত্রী, মডেল এবং প্রাক্তন চলচ্চিত্র সাংবাদিক এবং গায়িকা। তিনি কালার্স টিভিতে সম্প্রচারিত জনপ্রিয় রোমান্টিক টেলিভিশন ধারাবাহিক *বেইন্তেহা*-তে আলিয়া হায়দার নামক চরিত্রে অভিনয় করার জন্য অধিক পরিচিতি লাভ করেছেন। তিনি বাংলাদেশী ডেনিশ কনডেন্সড মিল্কের বিজ্ঞাপনে রিয়াজ এর সাথে অভিনয় করেন। যা বাংলাদেশে বেশ জনপ্রিয় হয়।

ব্যক্তিগত জীবন
--------------

প্রীতিকা রাও সোফিয়া কলেজ থেকে ইতিহাস বিভাগ হতে স্নাতক ডিগ্রি অর্জন করেছেন এবং বিজ্ঞাপন ও সাংবাদিকতা বিভাগ হতে ডিপ্লোমা অর্জন করেন। তাঁর বোন অমৃতা রাও বলিউডের একজন বিখ্যাত অভিনেত্রী।

পেশা
----

একজন কিশোরী মডেল হিসেবে প্রীতিকা রাও তাঁর মডেলিং জীবন শুরু করেছিলেন, সে সময় তিনি সুজিত সরকার দ্বারা পরিচালিত অমিতাভ বচ্চনের সাথে ক্যাডবেরি ডেইরি মিল্কের একটি বিজ্ঞাপনে একজন মডেল হিসেবে অভিনয় করেছিলেন। অতঃপর তিনি চল্লিশটিরও বেশি টেলিভিশন বিজ্ঞাপন এবং মুদ্রণ প্রচারের মাধ্যমে তাঁর সফল মডেলিং জীবনকে এগিয়ে নিয়ে গেছেন। তিনি একজন চলচ্চিত্র সাংবাদিক হিসেবে বেঙ্গালুরু মিরর, ডেকান ক্রনিকল এবং দি এশিয়ান এজের মতো পত্রিকার সাথে কাজ করেছেন।

তাঁর শিক্ষাগত ডিগ্রি অর্জনের জন্য, তিনি বলিউডের বেশ কয়েকটি বড় প্রস্তাব ছেড়ে দিয়েছিলেন, যার মধ্যে ২০০৮ সালে মুক্তিপ্রাপ্ত *জানে তু... ইয়া জানে না*, ২০১০ সালে মুক্তিপ্রাপ্ত *বীর*, ২০১২ সালে মুক্তিপ্রাপ্ত *সন অব সরদার* এবং ২০১৩ সালে মুক্তিপ্রাপ্ত *আশিকি ২* অন্যতম।

রাও ২০১১ সালে মুক্তিপ্রাপ্ত রোমান্টিক তামিল চলচ্চিত্র *চিক্কু বুক্কু*-তে অভিনয় করেছেন, যেটি প্রযোজনা করেছে মিডিয়া ওয়ান গ্লোবাল এন্টারটেইনমেন্ট প্রাইভেট লিমিটেড, যারা তামিল চলচ্চিত্র *জিন্স* এবং রজনীকান্তের *কোচাদাইয়ান*-এর নির্মাতা ছিল। তবে রাও নিউইয়র্ক ফিল্ম একাডেমি থেকে সাংবাদিকতায় ডিপ্লোমা কোর্সের জন্য দক্ষিণের চলচ্চিত্র জগত ছেড়েছিলেন।

২০১৪ সালে, রাও কালার্স টিভিতে প্রচারিত জনপ্রিয় টেলিভিশন ধারাবাহিক *বেইন্তেহা*-তে অভিনয়ের মাধ্যমে আঞ্চলিক চলচ্চিত্র জগত থেকে টেলিভিশন জগতে প্রবেশ করেছিলেন, উক্ত ধারাবাহিকে তিনি আলিয়া গোলাম হায়দারের চরিত্রে অভিনয় করেছিলেন। ২০১৩ সালের জানুয়ারি মাসে কলকাতায় অনুষ্ঠিত কলাকার পুরস্কার অনুষ্ঠানে রাও সেরা অভিনেত্রীর পুরস্কার লাভ করেছিলেন এবং একই সাথে গোল্ড সেরা অভিষেক পুরস্কার জয়লাভ করেছিলেন।*পারফেক্ট ওম্যান* পত্রিকার পারফেক্ট মিস ইন্ডিয়া পুরস্কারের জন্য তিনি মুখপাত্র নির্বাচিত হয়েছিলেন

২০১৯ সালে, রাও অভিনেতা করণ সিং গ্রোভারের সাথে জনপ্রিয় *মার্ডার* চলচ্চিত্রের পরবর্তী ক্রমে অভিনয়ের মধ্য দিয়ে বলিউডে আত্মপ্রকাশ করেছেন বলে একটি গুঞ্জন ছড়িয়ে পড়েছিল। কিন্তু টিভি মিডিয়া পোর্টাল কর্তৃক এই সংবাদ অস্বীকার করে বলা হয়েছে যে এটি গুজব ছিল এবং তখনও *মার্ডার ৪*-এর কার্যক্রম প্রক্রিয়াধীন ছিল।

তথ্যসূত্র
---------

1. ↑  Moviebuzz (২০১০)। "Preetika on her debut and her dreams"। Sify। ১৬ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১০।
2. 1 2  Raghavan, Nikhil (১ ডিসেম্বর ২০১০)। "A journey begins..."। *The Hindu*। Chennai, India। ২১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১০।
3. ↑  "Danish Condensed Milk"।
4. ↑  Dhakatimes24.com। "তারা কেন বলিউডের প্রস্তাব ফিরিয়ে দিয়েছিলেন?"। *Dhakatimes News*। সংগ্রহের তারিখ ২০২১-০৭-০৫।
5. 1 2  Rajamani, Radhika (২৯ নভেম্বর ২০১০)। "'I'm a strong believer in karma'"। Rediff। সংগ্রহের তারিখ ২৯ নভেম্বর ২০১০।
6. ↑  Rajamani, Radhika (২০১০)। "Meet Arya's new heroine in Chikku Bukku"। Rediff। সংগ্রহের তারিখ ৯ জুলাই ২০১০।
7. ↑  Preetika Rao: I don't repent refusing Aashiqui 2. *The Times of India* (11 July 2014). Retrieved on 14 May 2016.
8. ↑  Kavirayani, Suresh (৬ মে ২০১২)। "Preetika goes back to School!"। *The Times Of India*। ১৯ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৬।
9. ↑  'Kolkata was a well planned spiritual trip' – Preetika Rao. TheTellyTimes.com (19 January 2015). Retrieved on 14 May 2016.  ওয়েব্যাক মেশিনে আর্কাইভকৃত ১৭ মার্চ ২০১৫ তারিখে
10. ↑  Narayan, Girija. (21 May 2014) Zee Gold Awards 2014 Complete List Of Winners – Filmibeat  ওয়েব্যাক মেশিনে আর্কাইভকৃত ১৩ জুন ২০১৪ তারিখে. Entertainment.oneindia.in. Retrieved on 14 May 2016.

বহিঃসংযোগ
---------


উইকিমিডিয়া কমন্সে **প্রীতিকা রাও** সংক্রান্ত মিডিয়া রয়েছে।

* ইন্টারনেট মুভি ডেটাবেজে প্রীতিকা রাও (ইংরেজি)